Foto's: KZN-ongeluk eis 8 | Maroela Media
Foto's: KZN-ongeluk eis 8
Die vragmotor wat in die ongeluk betrokke was op 16 Julie 2015 (KwaZulu-Natal) Foto: @netcare911_sa, Twitter
Minstens agt persone is Donderdag dood en nege beseer in 'n ongeluk tussen 'n minibustaxi en 'n vragmotor in KwaZulu-Natal.
Volgens Zinhle Mngomezulu, woordvoerder van die KwaZulu-Natalse Padverkeersinspektoraat, het die ongeluk op die R612 tussen Bulwer en Donnybrook plaasgevind. "Dit is nog te vroeg om presies te kan sê wat gebeur het," het sy gesê.
Robert McKenzie, woordvoerder vir die provinsiale nooddienste, is twee van die beseerde pasiënte in 'n kritieke toestand, en sewe is in 'n ernstige toestand. "Die voorste gedeelte van die minibustaxi se dak het oopgeskeur," het hy verduidelik.
Verskeie paramedici van verskeie ambulansdienste het reageer.
Volgens Chris Botha, woordvoerder van Netcare 911, is 'n baba een van die sterfgevalle.
Bulwer is ongeveer 60 km wes van Pietermaritzburg.
Foto: KwaZulu-Natalse nooddienste
Foto: @_arrivealive, Twitter
Vyf verkool in ongeluk
Brandbestrydingsvliegtuie aan diens onttrek
Amanda · 4 jaar gelede
Daar gaan nie 'n dag verby dat daar nie 'n Taxi betrokke is in groot ongelukke met hoe lewens verliese! Dit is so jammer die Taxi drywers kan nie vas gevat word nie!
Hein · 4 jaar gelede
Ek sekondeer! Daar sal baie lewens gespaar word as hierdie taxibestuurders vasgevat word; hulle bestuur aspris en doelbewus gevaarlik wat tot groot padwoede en baie sterftes lei!
Ek wil nie 'n uitspraak maak nie voordat al die feite nie bekend is nie. Die padgedrag van die taxie-bestuurders kan toeskryf word aan geldgierigheid. Meeste van die kere deur hulle base aangeblaas.